Notum sit cunctis fidelibus, tam presentibus quam futuris, quod ego frater Oudilo, consentientibus et laudantibus senioribus et fratribus nostris, domno Hugone priore, Heinrico, Wichardo, Almanno, Walone, Rotberto et cæteris omnibus nostræ fraternitatis, dono huic militi, nomine Petro, loco precarie, omnem illam hereditatem quam sui consanguinei, filii Frotgerii, dederunt Sancto Petro in hora sui exitus de corpore, ut teneat et possideat quamdiu vixerit; et post ejus mortem, totum ex integro Sancto Petro remaneat, sine ullo contradicente. Reddat autem omni anno in vestitura V solidos. S. domni Oudilonis abbatis, qui hanc convenientiam fecit. S. Hugonis prioris. S. Heynrici, Wichardi, Almanni, Walonis. S. Rotberti.